
Text rozhodnutia
Súd: Krajský súd Bratislava Spisová značka: 5S/161/2017 Identifikačné číslo súdneho spisu: 1017201376 Dátum vydania rozhodnutia: 13. 03. 2018 Meno a priezvisko sudcu, VSÚ: JUDr. Viera Šebestová ECLI: ECLI:SK:KSBA:2018:1017201376.3 Uznesenie Krajský súd v Bratislave v právnej veci žalobcu: T., IČO: 31 321 828, proti žalovanému: Štátna veterinárna a potravinová správa Slovenskej republiky, Botanická 17, 842 13 Bratislava, o preskúmanie zákonnosti rozhodnutia žalovaného č. 1843/2017 zo dňa 12.06.2017, takto r o z h o d o l : Správny súd p o k r a č u j e v konaní. o d ô v o d n e n i e : 1. Predmetom konania vedeného na Krajskom súde v Bratislave je preskúmanie zákonnosti napadnutého rozhodnutia žalovaného, ktorý rozhodnutím zo dňa 12.06.2017 č. k.: 1843/2017 zamietol odvolanie účastníka konania a potvrdil rozhodnutie Regionálnej veterinárnej a potravinovej správy Bratislava - mesto č.j.: 95/728/2017-162 zo dňa 07.04.2017 o uložení úhrnnej pokuty vo výške X.XXX.XXX,- eur (slovom jeden milión eur). 2. Regionálna veterinárna a potravinová správa Bratislava - mesto vo výrokovej časti rozhodnutia č. j. 95/728/20147-162 zo dňa 07.04.2017 konštatovala, že účastník konania T., a.s. Bratislava za prevádzkareň: HG. N. D., A. XXXX/X, XXX XX D. X porušil povinnosť prevádzkovateľa dodržiavať požiadavky upravené zákonom o potravinách a osobitnými predpismi na všetkých stupňoch výroby, spracovania a distribúcie, vrátane predaja na diaľku podľa § 4 ods. 1 zákona NR SR č. 152/1995 Z.z. o potravinách v znení účinnom do 31.12.2016 (ďalej len "zákon o potravinách"), a to tým, že: porušil zákaz umiestňovať na trh potraviny po uplynutom dátume spotreby podľa § 6 ods. 5 písm. d/ a podľa § 12 ods. 1 písm. h/ zákona o potravinách a zákaz umiestňovať na trh potravinu inú ako bezpečnú podľa článku 14 ods. 2 písm. a/ a písm. b/ Nariadenia (ES) č. 178/2002 Európskeho parlamentu a Rady z 28. januára 2002, ktorým sa uplatňujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (ďalej len "Nariadenie (ES) č. 178/2002") v nadväznosti na článok 24 ods. 1 Nariadenia Európskeho parlamentu a Rady (EÚ) č. 1169/2011 z 25. októbra 2011 o poskytovaní informácií o potravinách spotrebiteľom, ktorým sa menia a dopĺňajú nariadenia Európskeho parlamentu a Rady (ES) č. 1924/2006 a (ES) č. 1925/2006 a ktorým sa zrušuje smernica Komisie 87/250/EHS, smernica Rady 90/496/EHS, smernica Komisie 1999/10/ES a nariadenie Komisie (ES) č. 608/2004 (ďalej len "Nariadenie (EÚ) č. 1169/2011") a to tým, že dňa 16.05.2016 v čase od 11.15 hod. do času jej stiahnutia z predaja v prevádzkarni H. T. N. D., A. XXXX/X, XXX XX D. X umiestňoval na trh výrobok po dátume spotreby - "FERM -Trenčianske - Pekárenské droždie á 42 g, čísla šarže: 5IV090516 a 6IV090516, spotrebujte do 09.05.2016, Skladujte pri teplotách od 2°C do 8°C, Chrániť pred priamym slnečným žiarením, distribútor: OLD HEROLD HEFE s.r.o., Bratislavská 36, 911 05 Trenčín, Slovenská republika, Vyrobené v EÚ, v celkovom množstve tovaru po dátume spotreby 47 ks balení po 42 g t. j. 974 kg, cena 1 ks 42 g balenia X,XX Eur." Uvedeným konaním účastník konania naplnil všetky znaky skutkovej podstaty iného správneho deliktu podľa § 28 ods. 4 písm. a/ a písm. i/ spáchaných v jednočinnom súbehu. Prevádzkovateľovi bola rozhodnutím odvolacieho orgánu Štátnej veterinárnej a potravinovej správy Slovenskej republiky č.k.: 1119/2016 zo dňa 28.04.2016, ktoré nadobudlo právoplatnosť dňa 03.05.2016 uložená úhrnná pokuta vo výške X XXX Eur podľa § 28 ods. 4 písm. a/ v spojení s § 28 ods. 7 zákona o potravinách za umiestňovanie na trh potravín nevhodných na ľudskú spotrebu. Umiestňovanie na trh potravín po dátume spotreby je zároveň správnym deliktom podľa § 28 ods. 4 písm. a/ zákona o potravinách. Do jedného roka odo dňa nadobudnutia právoplatnosti tohto rozhodnutia o uložení pokuty došlo k opakovanému porušeniu povinnosti, za ktoré bola uložená pokuta podľa ods. 7, čím sú splnené podmienky pre aplikáciu § 28 ods. 8 zákona o potravinách. Uvedeným konaním účastník konania naplnil všetky znaky skutkovej podstaty iného správneho deliktu podľa § 28 ods. 4 písm. a/ v spojení s § 28 ods. 8 zákona o potravinách. Za to sa mu podľa § 28 ods. 4 písm. a/ v spojení s § 28 ods. 8 zákona o potravinách ukladá pokuta vo výške X XXX XXX eur, slovom: S. K. eur. 3. Dňa 12.06.2017 rozhodnutím č.k.: 1843/2017 žalovaný rozhodnutie Regionálnej veterinárnej a potravinovej správy Bratislava - mesto č.j.: 95/728/2017-162 zo dňa 07.04.2017 mení takto: Účastník konania T. I. I., O..I.., J. R. X/A, XXX XX D., X.: XX XXX XXX, prevádzkareň T. I. I., O..I.., H. T. N. D., porušil povinnosť prevádzkovateľa potravinárskeho podniku na všetkých stupňoch výroby, spracovania a distribúcie, vrátane predaja na diaľku dodržiavať požiadavky upravené týmto zákonom a osobitnými predpismi podľa § 4 ods. 1 zákona NR SR č. 152/1995 Z.z. o potravinách v znení účinnom do 31.12.2016 (ďalej len "zákon o potravinách") s poukázaním na zákaz umiestňovať na trh potraviny po uplynutom dátume spotreby podľa § 6 ods. 5 písm. d/ a podľa § 12 ods. 1 písm. h/ zákona o potravinách a zákaz umiestňovať na trh potraviny iné ako bezpečné podľa § 6 ods. 5 písm. a/ zákona o potravinách a čl. 14 ods. 2 písm. a/ a písm. b/ Nariadenia (ES) č. 178/2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (ďalej len "Nariadenie (ES) č. 178/2002") a to tým, že dňa 16.05.2016 v čase výkonu úradnej kontroly potravín od 11.15 hod. do času jej stiahnutia z trhu v predmetnej prevádzkarni umiestňoval na trh potravinu FERM Trenčianske Pekárenské droždie 42 g, čísla šarže: 5IV090516 a 6IV090516, spotrebujte do 09.05.2016, distribútor: OLD HEROLD HEFE s.r.o., Bratislavská 36, 911 05 Trenčín, Slovenská republika, Vyrobené v EÚ, v celkovom množstve 47 ks balení / 1,974 kg po uplynutí dátumu spotreby, ktorá sa podľa článok 24 ods. 1 druhá veta Nariadenia Európskeho parlamentu a Rady (EÚ) č. 1169/2011 z 25. októbra 2011 o poskytovaní informácií o potravinách spotrebiteľom, ktorým sa zrušuje Smernica Komisie 87/250/EHA, Smernica Rady 90/496/ EHS, Smernica Komisie 1999/10/ES, Smernica Európskeho parlamentu a Rady 2000/13/ES, Smernica Komisie 2002/67/ES a 2008/5/ES a nariadenie Komisie (ES) č. 608/2004 (ďalej len "Nariadenie (EÚ) č. 1169/2011") považuje za potravinu nebezpečnú v súlade s cl. 14 ods. 2 až 5 Nariadenia (ES) č. 178/2002). Uvedeným konaním naplnil všetky znaky skutkovej podstaty iných správnych deliktov podľa § 28 ods. 4 písm. a/ a písm. i. zákona o potravinách, spáchaných v jednočinnom súbehu. Vzhľadom k tomu, že rozhodnutím Štátnej veterinárnej a potravinovej správy SR č.k.: 1119/2016 zo dňa 28.04.2016, ktorým bolo zmenené rozhodnutie Regionálnej veterinárnej a potravinovej správy Bratislava-mesto č.k.: 46/341/2016-163 zo dňa 15.02.2016 a ktoré nadobudlo právoplatnosť dňa 03.05.2016, bola účastníkovi konania podľa § 28 ods. 4 písm. a/ v spojení s § 28 ods. 7 zákona o potravinách uložená pokuta vo výške 2000 eur za opakované umiestňovanie na trh potravín nie bezpečných, nevhodných na ľudskú spotrebu, čo bolo zistené počas úradnej kontroly potravín vykonanej dňa 29.01.2015 v tej istej prevádzkarni, správny orgán konštatuje, že do jedného roka odo dňa nadobudnutia právoplatnosti rozhodnutia o uložení pokuty došlo k opätovnému porušeniu povinnosti, za ktoré bola uložená pokuta podľa § 28 ods. 7, čím sú splnené podmienky pre uplatnenie zvýšenej sadzby podľa § 28 ods. 8 zákona o potravinách. Za to mu podľa § 28 ods. 4 písm. a/ v spojení s § 28 ods. 8 zákona o potravinách ukladá pokutu vo výške X XXX XXX eur (slovom: S. K. eur). Uloženú pokutu je účastník konania povinný zaplatiť do 15 dní odo dňa nadobudnutia právoplatnosti tohto rozhodnutia na príjmový účet regionálnej veterinárnej a potravinovej správy Bratislava-mesto, vedený Štátnou pokladnicou, číslo účtu I. XXXX XXXX XXXX XXXX XXXX, BIC: I., variabilný symbol XXXX XX, konštantný symbol XXXX. 4. Žalobca zároveň s podanou žalobou navrhol správnemu súdu, aby konanie prerušil a podal návrh v zmysle čl. 267 Zmluvy o fungovaní EÚ Súdnemu dvoru EÚ. 5. Dňa 27.02.2017 Krajský súd v Bratislave podal na Ústavný súd SR (evidenčné číslo spisu: 425/2017) návrh na začatie konania podľa čl. 125 ods. 1 písm. a) a čl. 130 ods. 1 písm. d) Ústavy Slovenskej republiky na konanie o súlade ustanovenia § 28 ods. 8 zákona o potravinách s čl. 1 ods. 1, čl. 20 ods. 1 a ods. 4, čl. 35 ods. 1 v spojení s čl. 13 ods. 4 Ústavy Slovenskej republiky, ako aj s čl. 1 Dodatkového protokolu k Dohovoru o ochrane ľudských práv a základných slobôd. 6. Keďže na Ústavnom súde SR prebiehalo konanie o súlade právnych predpisov podľa čl. 125 ods. 1 písm. a) Ústavy SR o súlade § 28 ods. 8 zákona o potravinách s čl. 1 ods. 1, čl. 20 ods. 1 a ods. 4, čl. 35 ods. 1 v spojení s čl. 13 ods. 4 Ústavy Slovenskej republiky, ako aj s čl. 1 Dodatkového protokolu k Dohovoru o ochrane ľudských práv a základných slobôd a vyriešenie otázky súladu predmetného ustanovenia zákona o potravinách s označenými právnymi predpismi malo zásadný význam pre rozhodnutie správneho súdu, súd konanie uznesením č. k. 5S/161/2017-44 zo dňa 06.11.2017 prerušil do právoplatného skončenia konania na Ústavnom súde Slovenskej republiky o návrhu Krajského súdu v Bratislave podľa čl. 125 ods. 1 písm. a) a čl. 130 ods. 1 písm. d) Ústavy Slovenskej republiky na konanie o súlade ustanovenia § 28 ods. 8 zákona č. 152/1995 Z. z. o potravinách v znení neskorších predpisov s čl. 1 ods. 1, čl. 20 ods. 1 a ods. 4, čl. 35 ods. 1 v spojení s čl. 13 ods. 4 Ústavy Slovenskej republiky, ako aj s čl. 1 Dodatkového protokolu k Dohovoru o ochrane ľudských práv a základných slobôd. 7. Z úradnej činnosti správny súd zistil, že uznesením č. k. PL. ÚS 11/2017-26 zo dňa 20.09.2017 Ústavný súd Slovenskej republiky návrh Krajského súdu v Bratislave na začatie konania podľa čl. 125 ods. 1 písm. a) Ústavy Slovenskej republiky o súlade § 28 ods. 8 zákona č. 152/1995 Z. z. o potravinách v znení neskorších predpisov s čl. 1 ods. 1, čl. 20 ods. 1 a 4, čl. 35 ods. 1 v spojení s čl. 13 ods. 4 Ústavy Slovenskej republiky a s čl. 1 Dodatkového protokolu k Dohovoru o ochrane ľudských práv a základných slobôd odmietol pre nesplnenie zákonom predpísaných náležitostí. 8. Podľa § 100 ods. 3 SSP, ak je konanie prerušené, nevykonávajú sa procesné úkony a neplynú lehoty podľa tohto zákona. Len čo odpadne prekážka, pre ktorú sa konanie prerušilo, alebo uplynul čas, na ktorý sa konanie prerušilo, predseda senátu aj bez návrhu uznesením rozhodne o pokračovaní v konaní. Ak sa v konaní pokračuje, začínajú lehoty plynúť znova. 9. Vzhľadom na to, že odpadla prekážka, pre ktorú sa konanie prerušilo, správny súd rozhodol o pokračovaní v konaní tak, ako je uvedené vo výrokovej časti tohto uznesenia. Poučenie: Proti tomuto uzneseniu nie je prípustná kasačná sťažnosť (§ 439 ods. 2 písm. a) SSP).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2018:1017201376.3 (dáta aktuálne k 31. 10. 2026). Záväzné je znenie zverejnené súdom.




